KINNITATUD

RMK riigihangete osakonna

juhataja käskkirjaga 1-47.2901/1.

## 1. Hanke nimetus ja viitenumber

* 1. Hanke nimetus: Kodasmäe maaparandussüsteemi rekonstrueerimine
  2. Viitenumber: 269179
  3. Klassifikatsioon: maaparandustööd 45112320-4; teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Kodasmäe maaparandussüsteemi (576,7 ha), Lubja sisetee (0,94 km), Siniküla-Kodasmäe tee (0,89 km) ja Vati tee (2,28 km) ning Õiemetsa tee (0,36 km) ja Madise tee (0,44 km), mis asuvad Tartu maakonnas, Tartu vallas, Laeva ja Siniküla külas, ehitustööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Kobras AS** poolt koostatud „Kodasmäe (TTP-436) maaparandussüsteemi maaparandusehitiste ja teede rekonstrueerimise ja ehitamise ehitusprojekt V02“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Rein Kilgi, tel: 5073440, e-mail: [rein.kilgi@rmk.ee](mailto:rein.kilgi@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2024. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2024. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Ehitustöid võib alustada kohe peale hankelepingu sõlmimist ja teostusgarantii esitamist. Objektil tehtud tööde eest tasumine tellija poolt algab 2024. aasta eelarvest alates jaanuar 2024 (sh 2023 aastal teostatud tööde eest).

4.5. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine tellija pangakontole.

4.6. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 3000 EUR**, kas: 5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Kodasmäe maaparandussüsteemi rekonstrueerimine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Kodasmäe maaparandussüsteem (576,7 ha), Lubja sisetee (0,94 km), Siniküla-Kodasmäe tee (0,89 km) ja Vati tee (2,28 km) ning Õiemetsa tee (0,36 km) ja Madise tee (0,44 km) asuvad Tartu maakonnas, Tartu vallas, Laeva ja Siniküla külas, katastriüksusel 38301:004:0023, 38301:001:0118, 38301:004:0100, 38301:001:0119, 38301:004:0142, 38301:004:0101, 38301:004:0102, 38301:004:0134, 38301:004:0103, 38301:004:0010, 79601:001:0932, 38301:004:0105 ja 38301:004:0099.

Kodasmäe maaparandussüsteemi juurdepääsuteedeks on Tallinn-Tartu-Võru-Luhamaa põhimaantee, Rootsi-Laeva-Siniküla kõrvalmaantee, Lubja tee, Lubja sisetee, Siniküla-Kodasmäe tee ja Vati tee.

Vajalikud raietööd on RMK poolt enamuses tehtud. Raie ja kokkuvedu on tegemata kraavidel 119, 120, 121, 122, 123 ja kraavil 124 erakinnistu Suur-Mato poolne serv. Need kraavid jäävad ehituse töövõtjale raiuda ja kokkuvedada. Lisaks võib RMK raie järgselt olla jäänud objektidele üksikuid raiumata ja kokkuvedamata puid ja lõike, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale.

Edasi tuleb teostada kändude juurimine (39,93 ha) ja freesimine (1,08 ha). Kännud juuritakse kogu teetrassi laiuse ulatuses. Võsaga kaetud aladel töödeldakse kraavi nõlva võimalusel freesimise teel, või eemaldatakse võsa juurestik sette eemaldamise käigus. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10 cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Sette võib paigutada ka olemasoleva mulde taha, kuid see peab jääma sellest madalamale. Kraavitrasside mulded tuleb tasandada siledaks, liiklust võimaldavaks muldeks. Kivide, kändude ja puidu asetamine kraavide mulletesse on keelatud. Kraavitrasside mulded tuleb tasandada siledaks, liiklust võimaldavaks muldeks. Muldel kolme meetrise latiga mõõtes ei tohi lati alla jääda vahet (pilu) mis on üle 10sm. Samuti ei või tasandamise järgselt jääda kraavi nõlva ja mulde vahele loodusliku astangut. Tasandatud mulle tuleb viia ühtlaselt kokku kraavi mulde poolse nõlvaga (see on oluline hilisema eraldi buldooseriga mullete tasandamise korral). Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Kodasmäe maaparandussüsteemile rajatakse liikuva sette kinni püüdmiseks rajatakse 6 settebasseini (SB1-SB6). Settebasseinid rajatakse veejuhtmel nr 109, 133, 139, 153, 166 ja 183. Settebasseinid tuleb rajada enne veejuhtmete kaevetöid. Settebasseinidele on ette nähtud voolusuunajate (kiviprismad) rajamine. Ühe kiviprisma mahuks on arvestatud 2,5 m³. Settebasseinid tähisega SB-1 tuleb ehitada vastavalt "Maaparandusrajatiste tüüpjoonised", Tallinn 2013.

Enne kraavide setetest puhastamist tuleb lammutada 5 koprapaisu. Likvideeritud koprapaisu materjali peab paigaldama veejuhtme servast vähemalt 5 m kaugusele juhul, kui materjal ei sega maa kasutamist või ära vedama. Koprapaisude lammutamise ja kaevetööde vahele peaks jääma piisavalt pikk periood, mille käigus leondunud pinnas saaks vabaneda liigsest veest ja saavutada stabiilsuse.

Kodasmäe maaparandussüsteemi rekonstrueeritavad veejuhtmed tuleb setetest puhastada endise sügavuseni. Kraavide keskmised parameetrid pärast rekonstrueerimist on järgmised: nõlvus 1:1,5-2,0, põhja laius 0,6 m, ja sügavus 1,0...1,3 m. Välja kaevatud sete tuleb paigutada kraavi muldesse (joonisel voolusuuna pool), laiali ajada ja tasandada. Ekspluatatsiooni käigus lõhutud mulded tuleb tuleb tasandada. Ettevalmistava tööna on ette nähtud likvideerida r/b postidel võrkaed (1,46 km), mis ümbritseb katastriüksust 38301:004:0020 Laeva metskond 36 (seemla). Aed takistab kaevetööde läbiviimist kraavidel 145, 146, 155, 156 ja 158. Hooldatavad kraavilõigud kraavidel nr 109, 131 ja 134 on ette nähtud ainult lamapuidu ja voolutakistuste käsitsi eemaldamine.

Objektil teostatakse kaeveid järgnevas mahus:

|  |  |
| --- | --- |
| Veejuhtme liik | Pikkus (m) |
| RE - Rekonstrueeritav eesvool | 2 426 |
| RK - Rekonstrueeritav kuivenduskraav | 30 059 |
| RT - Rekonstrueeritav teekraav | 11 155 |
| HK - Hooldatav kuivenduskraav | 659 |
| HN - Hooldatav nõva | 795 |
| ET - Ehitatav teekraav | 1 625 |
| HT - Hooldatav teekraav | 659 |
| **KOKKU** | **47 378** |

Metsamaa kraavi mullavalli taha kogunev vesi tuleb läbi valli kraavi juhtida 30cm läbimõõdu ja 9m pikkuse plasttoruga Di 300mm SN8 (veeviimar, tüüp VV-300). Veeviimarid on ette nähtud ehitada vastavalt tüüpjoonisele 1.7 (2013.a). Kodasmäe objektil on ette nähtud 49tk veeviimari paigutus, mille täpsemad paigaldamise asukohad täpsustatakse ehituse ajal. Üldjuhul paigutatakse veeviimarid sinna kus on märgata vee kogunemist mulde taha.

Kodasmäe objektil on ette nähtud 48 truubi rekonstrueerimine (asendamine uue truubiga), 40 uue truubi ehitamine ja 13 truubi uuendamine (setetest puhastamine).

Plasttruubid rajatakse läbimõõduga 40 cm kuni 140 cm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinniaetav kaevik tuleb toru ümber korralikult 15-30 cm kihtidena tihendada. Truupide ehitamisel minimaalne mineraalse pinnase täitekihi paksus truubitoru peal olema Ø 40 ja 50 cm plasttruubil vähemalt 0,5 m, Ø 60 cm plasttruubil 0,55 m, Ø 80 cm plasttruubil 0,65 m, Ø 100 cm plasttruubil 0,75 m, Ø 120 cm plasttruubil 0,9 m ja Ø ≥130 cm plasttruubil ≥1,0 m.

Kõikidele 40sm kuni 60sm truupidele on ette nähtud ehitada otsakutele kindlustised mattotsakutena tüüpotsakutega: MAO. Truupide mattotsakud, tüüp MAO, tuleb ehitada vastavalt kogumikule „Maaparandusrajatiste tüüpjoonised“ (Tallinn 2013) joonis 3.1-1 kuni 3.1-2. Otsakute rajamiseks truupidele tuleb kasutada nõlvust 1:1,5. Kahele 60sm ning kõigile üle 80sm truupidele on ette nähtud ehitada otsakutele kindlustised kiviotsak KOK. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2013). KOK tüüpi otsakute ehitamisel tuleb kivikindlustuse alune kraavi nõlv süvistada, et peale kindlustuse ehitamist kindlustus ja nõlv oleksid ühes tasapinnas. KOK otsakute rajamisel ei kasutata geotekstiili kivide all. Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

Välja kaevatud vanad r/b truubitorud tuleb rekonstrueeritavalt alalt ära vedada ja utiliseerida. Rekonstrueeritava Vati tee ja riigitee ristumiskohas olev betoonotsakuga raudbetoon truup T76a on ette nähtud setetest puhastada.

**Lubja sisetee (0,94 km)** algab Lubja teelt ja lõpeb kvartalite LV039 ja LV040 ristumiskohal, kuhu rajatakse sõidukite tagasipööramisekoht. Tegemist on valdavalt ühe- või kahepoolse teekraaviga pinnasteega. Tee mulle koosneb kohalikust pinnasest (sh kraavide väljakaevatud pinnas), milleks on savi ja liivsavi. Mulde paksus on 0,4-0,7 m ja pealt laius 7-8 m. Muldesse on metsaväljaveoga tekkinud sügavad rööpad.

Rekonstrueeritava tee katendi pealt laiuseks on 4,5 m. Teele on kandva kihi ja olemasoleva mulde eraldamiseks ette nähtud geotekstiil (Deklareeritud tõmbetugevus MD/CMD ≥20 kN/m, 5,0 m lai). Kandvaks kihiks on 30 cm kruusa, Pos 4 ja kulumiskihiks 10 cm purustatud kruusa, Pos6. Teele rajatakse 9 mahasõidukohta M3, 1 T-kujuline tagasipööramise koht TP-T ja 1 teede T-kujuline ristmik R-T.

Mahasõidukohtade M3 on ette nähtud ühekihiline kruus, Pos 4, kihipaksusega 40 cm. TP-T ja R-T- katendiks on ette nähtud kahekihiline kruus. Aluseks on kruus Pos 4 kihipaksusega 30 cm ja katteks purustatud kruus Pos 6 kihipaksusega 10 cm.

**Siniküla-Kodasmäe tee (0,89 km)** Rekonstrueeritav osa Siniküla-Kodasmäe teest, maanteest läänes, algab Tallinn-Tartu-Võru-Luhamaa põhimaanteelt ja lõpeb kvartalil LV029, eraldusel 9, kuhu rajatakse sõidukite tagasipööramiseks 50 m pikkune mahasõidukoht M2\*. Tee pikkus on 0,75 km. Rekonstrueeritav osa Siniküla-Kodasmäe teest, maanteest idas, algab Tallinn-Tartu-Võru-Luhamaa põhimaanteelt ja lõpeb ristumisel Madise teega. Tee pikkus on 0,16 km. Tegemist on valdavalt ühepoolse teekraaviga kruusateega. Teel esineb löökauke ja läbivajumisi, kohati on greideramise tulemusel tekkinud teekattest kõrgemad perved, mis ei lase sademeveel teekattelt ära voolata. Tee kruuskate on nõrk. Tee katend koosneb põhiliselt kruusliivast. Kohati on tee katet parandatud purustatud kruusaga. Kruusliiv on valdavalt tolmne, kergelt mullane ning mittedreeniv. Katendi paksus on 0,10-0,25 m ja pealt laius on 3,4-3,9 m. Tee mulle koosneb kohalikust pinnasest (sh kraavide väljakaevatud pinnas), milleks on savi ja liivsavi. Mulde paksus on 0,4-0,8 m ja pealt laius 5,0-7,5 m.

Tee katendi pealt laiuseks on 4,5 m. Teele on kandva kihi ja olemasoleva katendi eraldamiseks ette nähtud geotekstiil (Deklareeritud tõmbetugevus MD/CMD ≥20 kN/m, 5,0 m lai). Kandvaks kihiks on 20 cm kruusa, Pos 4 ja kulumiskihiks 10 cm purustatud kruusa, Pos6. Teele on rajatakse 3 mahasõidukohta M3, 4 mahasõidukoht M5 ja 1 mahasõidukoht M2\*.

Mahasõidukohtade M3 ja M5 katendiks on ette nähtud ühekihiline kruus, Pos 4, kihipaksusega 40 cm. M2\* katendiks on ette nähtud kahekihiline kruus. Aluseks on kruus Pos 4 kihipaksusega 30 cm ja katteks purustatud kruus Pos 6 kihipaksusega 10 cm. Rekonstrueeritava tee ja olemasoleva tee katendi sujuvaks kokkuviimiseks rajatakse neli 10 m pikkust lõiku.

**Vati tee (2,28 km)** algab Tallinn-Tartu-Võru-Luhamaa põhimaanteelt ja lõpeb ristumisel ehitatava Vati teega. Ristumisele rajatakse sõidukite tagasipööramiseks 50 m pikkune mahasõidukoht M2\*. Tee pikkus on 1,35 km. Tegemist on valdavalt ühe- või kahepoolse teekraaviga (nõvaga) kruusateega. Teel esineb löökauke ja läbivajumisi, kohati on greideramise tulemusel tekkinud teekattest kõrgemad perved, mis ei lase sademeveel teekattelt ära voolata. Tee kruuskate on nõrk. Tee katend koosneb põhiliselt kruusliivast. Kohati on tee katet parandatud killustikuga. Kruusliiv on valdavalt tolmne, kergelt mullane ning mittedreeniv. Katendi paksus on 0,15-0,25 m ja pealtlaius on 3,4-3,9 m. Tee mulle koosneb kohalikust pinnasest (sh kraavide väljakaevatud pinnas), milleks on savi, turvas saviliiv ja liivsavi. Mulde paksus on 0,2-0,9 m ja pealt laius 4,5-7,5 m.

Tee katendi pealt laiuseks on 4,5 m. Teele on kandva kihi ja olemasoleva katendi eraldamiseks ette nähtud geotekstiil (Deklareeritud tõmbetugevus MD/CMD ≥20 kN/m, 5,0 m lai). Kandvaks kihiks on 20 cm kruusa, Pos 4 ja kulumiskihiks 10 cm purustatud kruusa, Pos6. Teele on rajatakse 4 mahasõidukohta M3, 6 mahasõidukoht M5, 1 mahasõidukoht M2 ja 1 mahasõidukoht M2\*.

Mahasõidukohtade M3 katendiks on ette nähtud ühekihiline kruus, Pos 4, kihipaksusega 40 cm. M2 ja M5 katendiks on ette nähtud kahekihiline kruus. Aluseks on kruus Pos 4 kihipaksusega 20 cm ja katteks purustatud kruus Pos 6 kihipaksusega 10 cm. M2\* katendiks on ette nähtud kahekihiline kruus. Aluseks on kruus Pos 4 kihipaksusega 30 cm ja katteks purustatud kruus Pos 6 kihipaksusega 10 cm. Teele rajatakse kolm tee plaanikõveriku sõidutee sisekülje laiendit.

Rekonstrueeritava tee ja olemasoleva tee katendi sujuvaks kokkuviimiseks rajatakse üks 10 m pikkust lõik.

Ehitatav Vati tee algab rekonstrueeritavalt Vati teelt ja lõpeb ristumisel Vati-Puukooli teega. Tee pikkus on 0,93 km. Tee ehitatakse olemasoleva kraavi muldele. Looduslikest pinnastest esinevad turvas, saviliiv, liivsavi, savi ja liiv. Vajalik on uute teekraavide rajamine, tee mulde ja uue katendi ehitamine. Ristumisel Vati-Puukooli teega rajatakse T-kujuline sõidukite tagasipööramise koht. Vati-Puukooli tee 60 m pikkuse lõigu rekonstrueerimist eraldi ei käsitleta, sest see kattub sõidukite tagasipööramise kohaga.

Tee katendi pealt laiuseks on 4,5 m. Teele on kandva kihi ja mulde eraldamiseks ette nähtud vahemikus pk 0 kuni 7 geokomposiit (PET- või PP tõmbetugevus MD/CMD ≥50x50 kN/m, geotekstiili kaal ≥150 g/m2, 5,0m lai). Kandvaks kihiks on 30 cm kruusa, Pos 4 ja kulumiskihiks 10 cm purustatud kruusa, Pos6. Pk 7 kuni pk 9+56 on kandva kihi ja mulde eraldamiseks ette nähtud geotekstiil (Deklareeritud tõmbetugevus MD/CMD ≥20 kN/m, 5,0 m lai). Kandvaks kihiks on 30 cm kruusa, Pos 4 ja kulumiskihiks 10 cm purustatud kruusa, Pos6. Teele on rajatakse 7 mahasõidukohta M3 ja 1 T-kujuline tagasipööramise koht TP-T.

Mahasõidukohtade M3 on ette nähtud ühekihiline kruus, Pos 4, kihipaksusega 40 cm. TP-T katendiks on ette nähtud kahekihiline kruus. Aluseks on kruus Pos 4 kihipaksusega 30 cm ja katteks purustatud kruus Pos 6 kihipaksusega 10 cm.

**Õiemetsa tee (0,36 km)** algab nimeta teelt ja lõpeb kvartalil LV048, eraldusel 11, kuhu rajatakse sõidukite silmusekujuline tagasipööramisekoht TP-S. Tee pikkus on 0,36 km. Tee ehitatakse ehitatava kraavi muldele. Looduslikest pinnastest esinevad turvas ja savi. Vajalik on uue teekraavi rajamine, olemasolevate teekraavide rekonstrueerimine, tee mulde ja uue katendi ehitamine.

Tee ehitatakse katendi pealt laiusega 4,5 m. Teele on kandva kihi ja mulde eraldamiseks ette nähtud geotekstiil (Deklareeritud tõmbetugevus MD/CMD ≥20 kN/m, 5,0 m lai). Kandvaks kihiks on 30 cm kruusa, Pos 4 ja kulumiskihiks 10 cm purustatud kruusa, Pos6. Teele rajatakse 1 mahasõidukoht M3, 2 mahasõidukohta ja M5, 1 silmusekujuline tagasipööramise koht TP-S ja 1 teede T-kujuline ristmik R-T.

Mahasõidukohale M3 ja M5 on ette nähtud ühekihiline kruus, Pos 4, kihipaksusega 40 cm. TP-S katendiks on ette nähtud kahekihiline kruus. Aluseks on kruus Pos 4 kihipaksusega 30 cm ja katteks purustatud kruus Pos 6 kihipaksusega 10 cm.

**Madise tee (0,44 km)** algab Siniküla-Kodasmäe teelt ja lõpeb kvartalil LV030, eraldusel 19, kuhu rajatakse sõidukite tagasipööramisekoht TP-T. Tee pikkus on 0,44 km. Tee ehitatakse olemasoleva kraavi muldele. Looduslikest pinnastest esinevad liivsavid. Vajalik on uue teekraavi rajamine, olemasoleva teekraavi rekonstrueerimine, tee mulde ja uue katendi ehitamine.

Tee katendi pealt laiuseks on 4,5 m. Teele on kandva kihi ja mulde eraldamiseks ette nähtud geotekstiil (Deklareeritud tõmbetugevus MD/CMD ≥20 kN/m, 5,0 m lai). Kandvaks kihiks on 30 cm kruusa, Pos 4 ja kulumiskihiks 10 cm purustatud kruusa, Pos6. Teele rajatakse 3 mahasõidukohta M3, 1 T-kujuline tagasipööramise koht TP-T ja 1 teede T-kujuline ristmik R-T. Mahasõidukohale M3 on ette nähtud ühekihiline kruus, Pos 4, kihipaksusega 40 cm. TP-T ja R-T katendiks on ette nähtud kahekihiline kruus. Aluseks on kruus Pos 4 kihipaksusega 30 cm ja katteks purustatud kruus Pos 6 kihipaksusega 10 cm.

Kõigile ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811 ja liiklusmärk nr 644 "Tee nimetus" (2tk). Avalikult teelt rekonstrueeritavale teele liikumisel paigaldatakse tee algusese liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.

Töö tehniliseks aluseks on **Kobras AS** poolt koostatud „Kodasmäe (TTP-436) maaparandussüsteemi maaparandusehitiste ja teede rekonstrueerimise ja ehitamise ehitusprojekt V02“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Rein Kilgi, tel: 5073440, e-mail: [rein.kilgi@rmk.ee](mailto:rein.kilgi@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab pakkumusi lähtuvalt nende maksumusest, madalaima väärtusega pakkumus saab maksimaalse arvu punkte. Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" \* "osakaal".

7.3. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse hankeosades eraldi.

7.4. Kui võrdselt madalaima maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.5. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt